**Referat fra styremøte i Buskerud Bygdekvinnelag**

1. mars 2017 kl. 12.00 hos Sølvi Jødal, Bønsnesveien 77, 3530 Røyse

Tilstede: Frøydis Løkensgard, Reidun Røisli, Else Hval, Sølvi Jødal, Birgit Flesaker, Mette Rustand og Kristin Baalerud.

**Sak 53/16 Godkjenning av innkalling og saksliste**

Enstemmig godkjent

**Sak 54/16 Godkjenning av referat fra forrige styremøte og fra inspirasjonsseminaret**

Enstemmig godkjent etter endring i referatet fra Inspirasjonsseminaret: Inger Marit Terum var leder i Varlo BK tidligere.

**Sak 55/16 Referatsaker**

* Det er kommet inn kr. 6.300,- fra Husfliden i Drammen.
* Reidun Røisli har deltatt på årsmøtet i Buskerud Bygdeungdomslag på Nes på Simostranda, et flott årsmøte!
* Ingen har representert på årsmøtet i Buskerud 4H.
* Hol Bygdekvinnelag feirer 60 års jubileum 8. mars 2017 på Ingers Kro på Myrland. Inger Margrethe Medhus representerer BBK.
* Når det gjelder prosjektet Norsk Tradisjonsmat har May Britt Dannemark sagt seg villig til å være prosjektkontakt for Buskerud.
* Det skal være fylkesledersamling i Oslo lørdag 22. og søndag 23. april 2017. Sølvi Jødal deltar.

**Sak 56/16 Årsmøte 2017 på Lampeland**

Fortsettelse av sak 50/16:

* Årsmeldinga var kommet fra trykkeriet, og vi er godt fornøyde med den. Årsmeldinga sendes alle lederne i lokallaga i tillegg til alle påmeldte delegater.
* Det er solgt annonser for kr. 26.950,- Kristin Baalerud sender ut fakturaer.
* Det er pr. i dag påmeldt 83 personer!
* Leder minner om at sonerepresentantene må forberede sine innlegg på ca. 5 minutter.
* Leder i NBK, Ellen Krageberg, ønsker ½ time.
* Arbeidsplan for 2017 – 2018 ble laget.
* Budsjett for 2017 ble laget og foreslått beløp avsatt fra Lang, lang rekke-kontoen. Dessuten kan vi søke NBK om penger til tillitsvalgtkurs, så vi vil prøve å gjennomføre det i løpet av neste arbeidsår og søke om kr. 20.000,-.
* Detaljert program ble laget.
* Valgkomiteens innstilling er for lengst gjort ferdig av valgkomiteen.
* Enighet om at detaljert program, arbeidsplan, budsjett, resolusjoner og valgkomiteens innstilling legges fram på årsmøtet. Dog sender vi ut en påminnelse til alle lederne om å huske loddbøker, gevinster, programmet i kortform og at delegatene må ha med årsmeldinga på møtet.

**Sak 57/16: Innkomne saker til årsmøtet/resolusjoner**

Det er kommet inn to saker til årsmøtet i tillegg til at styret har saken om Blomsterteppe.

Sak fra Norderhov Bygdekvinnelag gjelder matordningen på Ringerike sykehus. Styret er svært positive til saken, men enige om at det er bedre å sende et brev fra styret i BBK til Ringerike sykehus, enn å fremme dette som en sak på årsmøtet.

Saken om Blomsterteppe er også omtalt i tidligere referater, men går ut på at styret ønsker at teppet nå skal henge på Ringerike sykehus, og at det for framtida er styret som bestemmer hva som videre skal skje med teppet.

Det er kommet forslag fra NBK om at årsmøtene i fylkene fremmer en resolusjon om å styrke matproduksjonen og at disse sendes politikerne i hver fylkeskommune.

Marie Berg Gjermundbo har sendt inn en sak om oppskyting av nyttårsraketter. Hun viser til den store faren det kan være og ber om at rakettene sendes opp fra godkjente steder av godkjente personer. Vi vil fremme en resolusjon om saken og sende den videre til NBK og politikerne våre.

**Sak 58/16 Forslag til årets lokallag.**

Norges Bygdekvinnelag har bedt om å få forslag til årets lokallag innen 1. mars 2017, og saken er sendt videre til alle lokallag. Buskerud Bygdekvinnelag sender inn de to begrunnede forslagene som var kommet inn, på Hole BK og Dagali BK. Tvi, tvi…..

**Sak 59/16 Eventuelt**

* Reidun Røisli følger opp saken om ev. nedleggelse av Krødsherad BK. Vi presiserer at det må foregå etter visse prosedyrer.
* **Neste styremøte/arbeidsmøte blir torsdag 16. mars 2017 fra kl. 13.00 på Lampeland Hotell og fortsette fredag 17. mars hele dagen før årsmøtet begynner.**

Etter møtet pakket vi årsmeldinger, før vi dro hjemover kl. 20.00. Takk til Sølvi for deilig servering gjennom dagen!